L-Arċisqof Charles Scicluna staqsa kif huwa possibbli li wieħed jagħżel li jagħmel xi ħaġa rikreattiva jekk din tkissru jew timla lill-ġenituri tiegħu b'ħafna nkwiet. Irrelevanti jekk hijiex droga jew alkoħol, qal l-Arċisqof, "xi ħaġa li tagħmilli l-ħsara qatt ma tista' tkun rikreattiva". Waqt quddiesa fl-Ewwel tas-Sena mill-Kappella tad-Dar tal-Providenza fis-Siġġiewi, l-Arċisqof qal li l-rikreazzjoni għandha ssir bl-intenzjoni li timlina bi ftit paċi tal-qalb u tgħinna nibnu lilna nfusna. Mons. Scicluna stieden lill-Insara biex fil-bidu tas-sena l-ġdida nitolbu lil Alla jkompli jħares lejna b'imħabba u bi ħniena, u biex itina l-għerf li infittxu l-paċi ta' vera u mhux il-paċi li toffri d-dinja. Hu sostna li l-paċi f'qalbna mhijiex dik li tistordik għal ftit u ttik 'high'. L-Arċisqof tkellem dwar l-għażliet li għamilna matul is-sena 2021 u l-għażliet li se nkomplu nagħmlu din is-sena, u awgura li dawn ikunu għażliet tajba. "Tgħiduli x'inhu t-tajjeb? Mhux jien niddeċiedi x'inhu tajjeb? Ħalli lil Mulej iħares lejk bi ħniena u mħabba, u hekk ikollok is-sliem," qal l-Arċisqof fi tmiem ir-riflessjoni tiegħu. Kurja – knisja.mt/ritratti Kurja – knisja.mt/ritratti Kurja – knisja.mt/ritratti Kurja – knisja.mt/ritratti Kurja – knisja.mt/ritratti Qal li l-għatx biex nimxu wara d-dawl li jurik dak li hu tajjeb hu parti minn kull bniedem, Mons. Scicluna qal li min jagħżel lil Ġesù jsib avventura ta' mħabba li timliek bid-dawl u triq li fiha ma tintilef qatt. Illum ingħat bidu għall-Festa ta' Ġenerożità b'risq id-Dar tal-Providenza. Din hija l-maratona annwali fejn jinġabru fondi għad-dar residenzjali. Il-maratona kollha se tixxandar live fuq Newsbook.com.mt . Illum ukoll: Festa ta' Ġenerożità 2022: Jinġabru aktar minn €223,000 Biex taqra l-omelija sħiħa agħfas hawn